Crusader Kings II

Crusader Kings II on Paradox Development Studion kehittämä ja Paradox Interactiven julkaisema strategiapeli, joka on julkaistu vuonna  Mac OS X:lle ja Windowsille sekä seuraavana vuonna Linuxille.

Peli on keskiaikaan sijoittuva dynastia- ja vaihtoehtoishistoriasimulaattori, jossa pelaajan ainoa tehtävä on pitää valitsemansa ruhtinaan dynastia hengissä ja vallassa. Peli alkaa vuodesta 1066 ja kestää vuoteen 1453. The Old Gods -lisäosalla voi aloittaa pelin vuodesta 867 ja Charlemagne-lisäosalla jo vuodesta 769. Päivityksen 3.3 myötä peruspelin voi aloittaa myös vuodesta 936.

Pelaaminen

Pelissä ei ole suoraa juonta, jota pelaajan olisi seurattava, vaan pelaaja saa itse päättää tavoitteet, joiden mukaan haluaa pelata. Ilman mitään lisäosia pelaaja saa valita minkä tahansa kristityn kreivistä keisariin, miltä tahansa päivältä aloitus- ja lopetuspäivämäärän sisällä; vaihtoehtoihin sisältyy useita historiallisia hahmoja kuten Vilhelm Valloittaja, Harald Ankara ja Konstantinos X Dukas.

Lisäosat

Sword of Islam on ensimmäinen lisäosa, se julkaistiin 26.6.2012. Lisäosa avasi pelaajalle mahdollisuuden pelata muslimihallitsijoilla, sekä antoi heille erilaisia "eventtejä" kuten hadž-pyhiinvaellus Mekkaan. Lisäosan julkaisemisen yhteydessä pelin karttaa laajennettiin Afrikan suunnalta.
Legacy of Rome on Bysantin valtakuntaan keskittyvä lisäosa, joka julkaistiin 16.10.2012. Lisäosa mahdollisti bysanttilaiselle kulttuuriryhmälle vangeille suoritettavia toimintoja kuten kastroiminen ja sokaisu, sekä päivitti ortodoksista kirkkoa ja antoi bysantille mahdollisuuden jälleenrakentaa Rooman valtakunnan.
Sunset Invasion on 15.11.2012 julkaistu lisäosa, joka on Crusader Kings II:n ainut ei-historiallinen lisäosa. Lisäosan juoni on asteekkien hyökkäys Eurooppaan; peli antaa asteekeille mahdollisuuden uhrata vankeja jumalilleen.
The Republic -lisäosa julkaistiin 14.1.2013, mahdollistamaan pelaamisen merenlähellä olevilla kauppiastasavalloilla, kuten Venetsialla, Gotlannilla ja Genovalla.
The Old Gods -lisäosa julkaistiin 28.3.2013. Se mahdollistaa pelaamisen zarathustralaisilla ja pakanakansoilla, mutta lisäosa keskittyy erityisesti viikinkeihin ja siirtää pelin aloituspäivämäärän vuoteen 867, sekä mahdollistaa pakanakansoille ryöstöretkien tekemisen. Kristityt, muslimit ja zarathusralaiset saavat mahdollisuuden lähettää pakanoiden keskuuteen lähetyssaarnaajia.
Sons of Abraham -lisäosa julkaistiin 18.11.2013, ja se toi peliin uskonnollista sisältöä abrahamilaisille uskonnoille. Lisäosa muun muassa toi peliin juutalaisuuden ja lisäsi kardinaalikollegion paavin valitsemiseen.
Rajas of India laajensi ilmestyessään 25.3.2014 pelin karttaa lisäten siihen Intian ja osan Keski-Aasiaa ja Afrikkaa.
Charlemagne-lisäosa julkaistiin 14.10.2014. Lisäosa aikaisti pelin aloituspäivämäärää jopa sadalla vuodella mahdollistaen pelin aloittamisen vuodesta 769. Lisäosa keskittyy Kaarle Suuren aikoihin, ja hän onkin pelattavana henkilönä halliten alussa suurta osaa nykyisestä Ranskasta ja Saksasta. Uutena ominaisuutena tuli mahdollisuus luoda omia herttuakuntia, kuningaskuntia ja keisarikuntia
Way of Life julkaistiin 16.12.2014 parantaen pelin roolipelielementtejä. Lisäosassa esiteltiin fokukset eli pelaaja voi valita hallitsijalle fokuksen, joka parantaa hallitsijan kykyjä tietyllä osa-alueella kuten diplomatiassa.
Horse Lords julkaistiin 14.7.2015 lisäten mahdollisuuden valita nomadinen hallintomuoto, joka muuttaa tapaa pelata peliä. Mukaan tuli myös Tarimin allas ja merkittävä osa Mongoliaa, joka laajentaa karttaa entisestään.
Conclave-lisäosa julkaistiin 2.2.2016 ja se muuttaa sitä, miten neuvostot toimivat pelissä, joten nyt neuvoston jäsenet voivat äänestää valtakunnan laeista. Lisäosa uudistaa myös kuninkaallisten lasten koulutusjärjestelmän, joka tuo heille uusia piirteitä (trait) ja tapahtumia (event).
The Reaper’s Due -lisäosa julkaistiin 25.8.2016. Lisäsosa muuttaa pelin maailmaan lisäten siihen epidemioita, kuten mustan surman. Tautien leviämistä voi koettaa hidastaa perustamalla sairaaloita ja palkkaamalla lääkäreitä, tai niiltä voi koettaa suojautua eristäymällä rahvaasta.
Monks and Mystics -lisäosa julkaistiin 7.3.2017. Lisäosan tärkeimpänä uudistuksena ovat uudet yhdyskunnat joihin hallitsija voi liittyä (esimerkiksi benediktiinit, dominikaanit, hermeetikot, assassiinit ja saatananpalvojat).
Jade Dragon -lisäosa julkaistiin 16.11.2017. Lisäosa lisää Kiinan alueen kartalle, ja alueen kulttuurien erityispiirteitä.
Holy Fury -lisäosa julkaistiin 13.11.2018. Tärkeimpänä uudistuksena on mahdollisuus satunnaisgeneroida kaikki hallintoalueet eri mallien mukaan, mahdollisuus uudistaa uskontoja mielivaltaisesti jos tietyt ehdot täyttyvät, ja useita uusia yhdyskuntia erityisesti pakanallisiin uskontoihin.

Lähteet

Aiheesta muualla 
 

Keskiaikaan sijoittuvat videopelit
Suurstrategiapelit
Windows-pelit
Linux-pelit
Vuoden 2012 videopelit